Былы вязень ГУЛАГу, каардынатар грамадскага аргкамітэта Уладзімір Раманоўскі паведаміў, што пералік імёнаў бязвінных ахвяраў таталітарызму ўключаны ў цырымонію адкрыцця мемарыяльнага знаку ў гонар афіцэраў польскай арміі, забітых супрацоўнікамі НКУС на тэрыторыі Беларусі ў красавіку 1940 — чэрвені 1941 года. Паводле ягоных слоў, былыя вязні ГУЛАГу, прадстаўнікі грамадскасці і навукоўцы зачытаюць спіс, у які ўвойдуць ад 300 да 500 імёнаў расстраляных з іх дадзенымі (прозвішча, імя і імя па бацьку, дата нараджэння, нацыянальнасць, пасада і дата гібелі).